Wilhelmine begav sig i slutningen af juni [[1787]] på en provokerende rejse fra [[Nijmegen]], hvor huset Oranje havde sæde, til [[Haag]], hendes tidligere residens i Holland, for at samle tilhængere. I nærheden af [[Gouda (by)|Gouda]] blev vejen spærret for hende ved [[Goejanverwellesluis]]. Prinsessen blev efter en kort arrestation sendt tilbage efter at en officer, uden at tage hatten af, havde tilbudt hende øs og tobak. Wilhelmine henvendte sig til sin bror for at få oprejsning for denne fornærmelse og Frederik Vilhelm 2. brugte denne anledning til at sende et ultimatum til Holland.<ref>Reinhard Tiburzy: ''Holland.'' DuMont Reiseverlag, 2003, S. 28</ref> Da Holland vægrede sig ved at gå ind på ultimatummet blev der den [[13. september]] [[1787]] afsendt en preussisk hær på 20.000 mand under [[Karl Wilhelm Ferdinand af Braunschweig-Wolfenbüttel|Karl Wilhelm Ferdinand]] for at genindsætte huset Oranje som statholdere.
Historie